Source: http://docplayer.fi/18332701-Ohjeita-lonkan-pinnoiteproteesileikkaukseen-tulevalle-potilasohje-i-ortopedia-t225bhr2005.html
Timestamp: 2018-11-14 09:51:38+00:00
Document Index: 23623431

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Ohjeita lonkan pinnoiteproteesileikkaukseen tulevalle Potilasohje / i / Ortopedia / T225bhr PDF
Download "Ohjeita lonkan pinnoiteproteesileikkaukseen tulevalle Potilasohje / i / Ortopedia / T225bhr2005"
1 Varsinais-Suomen sairaanhoitopiiri 1 Ohjeita lonkan pinnoiteproteesileikkaukseen tulevalle Potilasohje / i / Ortopedia / T225bhr2005 LONKAN PINNOITETEKONIVELLEIKKAUS Lonkan pinnoitetekonivelleikkauksen yleisin syy on lonkan nivelrikko eli lonkan kuluma. Nivelrikko kehittyy tavallisesti ikääntymisen myötä ilman erityistä syytä. Perinnöllisillä tekijöillä on selvä merkitys nivelrikon kehittymisessä. Synnynnäiset sairaudet, kasvukauden sairaudet, lonkan ja lonkkamaljakon murtumat sekä reumataudit voivat myös johtaa nivelrikkoon. Luuston haurastuminen, osteoporoosi, ei sen sijaan vaikuta nivelrikon syntymiseen. Lonkan nivelrikko aiheuttaa pakaran, nivusen ja reiden alueen kipua, joka voi säteillä polveen asti. Aluksi kipu tuntuu lähinnä liikkeelle lähtiessä ja vähitellen kävely alkaa vaikeutua. Nivelrikon edetessä useimmille potilaille tulee vähitellen leposärkyä. Nivelrikon takia kävely vaikeutuu ja lonkan liikkeet rajoittuvat. Ensimmäisenä rajoittuu tavallisesti lonkan sisäkierto. Hoitamattomana nivelrikko johtaa nivelen jäykistymiseen. Alkuvaiheessa kipuja voidaan lievittää vähentämällä lonkan kuormitusta esimerkiksi kyynärsauvojen avulla. Särkylääkkeillä ja fysioterapialla voidaan lievittää oireita. Laihduttaminen helpottaa useimpien potilaiden kohdalla alkuvaiheessa oireita. Nivelrikon luonteeseen kuuluu oireiden vaihtelu ja alkuvaiheessa oireet vielä häviävätkin välillä, mutta ajan myötä vähitellen kivut pyrkivät lisääntymään. Lonkan tekonivelleikkaus on ajankohtainen, kun lonkassa on leposärkyä ja kävely on selvästi rajoittunut eikä muilla hoidoilla oireisto enää korjaannu. Onnistunut tekonivelleikkaus tuo hyvän avun vuosiksi. Särky jää yleensä pois ja nivelrikon aiheuttamat kävelyvaikeudet korjaantuvat. Myös nivelen liikkuvuus paranee. Lihaskunnon palautuminen vaikuttaa oireiden korjaantumiseen ja kävely voi vahvistua noin puolen vuoden ajan leikkauksen jälkeen. Lonkan tekonivelleikkaus voidaan tehdä usealla erilaisella proteesilla. Proteesit eroavat toisistaan materiaalien, liukupintojen ja kiinnitysmenetelmien osalta. Jokaiselle asetetaan hänelle parhaiten sopiva proteesityyppi. Perinteisessä lonkan tekonivelleikkauksessa reisiluun pää poistetaan ja korvataan metallisella proteesilla, ns. pinnoite-proteesissa potilaan oma luu säästetään ja reisiluunpäähän laitetaan metallinen hattu pinnoitteeksi. Lonkkamaljakko protetisoidaan aivan samoin kuin perinteisessä tekonivelleikkauksessa. Lonkan pinnoitetekoniveleen kuuluu hattumainen reisiosa sekä kuppiosa. Proteesin osat ovat aina metallia. Lonkan pinnoitetekonivelen reisiosa kiinnitetään luuhun luusementillä ja kuppiosa ilman sementtiä. Sementitön proteesi kiinnittyy luuhun vähitellen luun kasvaessa kiinni proteesin pintaan.
2 2 Röntgenkuvassa näkyy, miltä kulunut, nivelrikon syömä lonkkanivel näyttää. Oikean puolen kuvassa kulunut lonkkanivel on korvattu perinteisellä tekonivelellä eli endoproteesilla. Pinnoiteprotetisaatiossa reisiluun kaulaa ei katkaista vaan se päällystetään metallikuorella. Kuvissa etu- ja sivusuunnan röntgenkuva leikatusta lonkasta. PINNOITEPROTEESIN MAHDOLLISET EDUT JA HAITAT Pinnoiteproteesin laitto säästää potilaan omaa luuta, sillä nivelen omaa rakennetta muutetaan mahdollisimman vähän. Tämän oletetaan nopeuttavan toipumista ja lihas-voiman palautumista. Leikkauksen jälkeen rajoitteita on hyvin vähän ja aktiivinenkin liikunnan harrastaminen on mahdollista. Kaikille pinnoiteproteesi ei kuitenkaan sovi. Pinnoiteproteesia on nykymuodossaan käytetty laajemmalti vasta vuodesta 1996 alkaen. Tulokset ovat toistaiseksi hyvät. Seuranta-aika on kuitenkin lyhyt, eikä ole tietoa siitä, kuinka hyvin proteesi toimii pitkän ajan kuluttua. Siinä mielessä pinnoiteprotetisaatio on vielä kokeiluasteella ja siihen tietysti liit-
3 tyy omat riskinsä. Suurimpana riskinä pidetään reisiluunkaulanmurtumaa. Murtuman jälkeen lonkkaan voidaan toki asettaa ns. perinteinen tekonivel. 3 ENNEN LEIKKAUSHOITOON TULOA HUOMIOITAVAT ASIAT Tulehdusten hoito Kaikki tulehdukset kuten esimerkiksi virtsatietulehdus, poskiontelotulehdus ja tulehtunut ihottuma voivat olla esteenä leikkauksen suorittamiselle. Siksi ne on hoidettava ennen leikkausta. Erityisesti on kiinnitettävä huomiota hampaiden hoitoon. Tekonivelleikkauksen vuoksi suoritettava hammashoito korvataan sairausvakuutuslain mukaan. Tällöin tarvitaan lääkärintodistus hammashoidon tarpeellisuudesta, tutkimus- ja hoitomääräyksen saatte leikkaavalta lääkäriltä. KELA korvaa annetusta hammashoidosta 60% palautustaksoista. Ylipaino Ylipaino vaikeuttaa leikkauksen teknistä suorittamista, pitkittää toipumisaikaa ja lisää tekonivelen irtoamisriskiä. Painoa voi pudottaa muuttamalla ruokailutottumuksia. Tarvittaessa kotipaikkakunnan terveyskeskus antaa laihdutus- ja ruokavalio-ohjeita. Lihasvoima Lonkkaniveltä liikuttavien lihasten hyvä kunto sekä hyvä yleiskunto edesauttavat leikkauksesta toipumista. Tämän ohjeen loppupuolella on voimisteluliikkeitä, joita Teidän on hyvä tehdä kotona nivelten liikkuvuuden ja lihasvoiman ylläpitämiseksi, myös ennen leikkausta. Pyöräily, uinti ja kävely ovat lonkan nivelrikkopotilaalle suositeltavia liikuntamuotoja. Muuta huomioitavaa Suurimman riskin leikkauksille aiheuttavat sepelvaltimosairaudet ja aivoverenkiertohäiriöt. Verenpainetauti ja sokeritauti tulisi olla hyvässä tasapainossa leikkaukseen tultaessa käykää kontrollissa omalla terveysasemalla n. 1-2 kk ennen leikkausta. Tarvittaessa voidaan poliklinikka-arvion yhteydessä pyytää sisätauti- tai anestesialääkärin arvio leikkauskelpoisuudesta. Apuvälineet Kyynärsauvat tulisi hakea etukäteen ja ottaa mukaan osastolle tullessa. Sauvoja lainataan turkulaisille Turun Apu-välineyksiköstä ja muilla paikkakunnilla terveyskeskuksista. Kyynärsauvojen tarve on 4-6 viikkoa leikkauksesta. SAIRAALAAN TULLESSA Sairaalaan tullessanne Teistä otetaan tarvittavat laboratoriokokeet ja röntgenkuvat. Osastolla tapaatte hoitajan, leikkaavan lääkärin ja fysioterapeutin. Heiltä saatte tietoa leikkaukseen liittyvistä asioista. Osastollamme on video Lonkka kuntoon, joka kertoo erään potilaan leikkaustarinan hänen itsensä kokemana. Voitte saada videon korvauksetta lainaksi kotiin ja voitte palauttaa sen osastolle saapuessanne. Jos olette kiinnostunut videosta, ottakaa yhteyttä osastolle, jonne olette jo leikkausjonossa. Videon voitte katsoa myös osastolla. LEIKKAUS Leikkauksen yhteydessä lonkan lihaksia joudutaan irrottamaan ja kiinnittämään leikkauksen lopussa takaisin paikoilleen. Lihaksissa on turvotusta ja liikekipua sekä jäykkyyttä useiden viikkojen ajan. Istuminen on yleensä sallittu heti alusta lähtien. Kyynärsauvoja käytetään kävelyssä apuna tavallisesti
4 kuukauden ajan. Tekonivelleikkaus tehdään useimmiten selkäpuudutuksessa ja leikkaus kestää tavallisesti 1-2 tuntia. Leikkauksen jälkeen parin päivän ajan kivun hoitona käytetään selän kautta laitettavaa kestopuudutusta. Leikkauksen jälkeinen sairaalahoitovaihe kestää 3-7 päivää. Kuntoutumisvaihe vaatii potilaalta aktiivista osallistumista harjoitteluun. 4 LEIKKAUKSEN JÄLKEEN Pinnoiteprotetisaation jälkeen saatte liikutella lonkkaa vapaasti. Jalalle saatte varata täysin, ainoastaan ponnistamista tulee välttää ensimmäisen kuukauden aikana. Sauvoja Teidän tulee käyttää kivun vuoksi noin kuukauden ajan. Sauva- ja porraskävely Sauvakävely Asettakaa sauvat eteen. Siirtäkää leikattu alaraaja sauvojen väliin. Astukaa terveellä leikatun ohi. Ottakaa yhtä pitkät askeleet molemmilla alaraajoilla. Porraskävely ylös Neljän viikon ajan leikkauksen jälkeen: Terve alaraaja ylemmälle portaalle, ponnistakaa. Siirtäkää sitten leikattu alaraaja ja sauvat samalle portaalle. Kuukauden kuluttua voitte nousta portaat normaalisti. Porraskävely alas Sauvat ja leikattu alaraaja alemmalle portaalle, siirtäkää terve alaraaja samalle portaalle.
5 Voimisteluohjelma lonkkaleikkauksen jälkeen 5 Voimisteluohjelman tarkoituksena on parantaa lonkkanivelen liikkuvuutta ja alaraajan lihasten voimaa lonkan tekonivelleikkauksen jälkeen. Teidän tulee aloittaa harjoittelu ensimmäisenä leikkauksen jälkeisenä päivänä. Teidän tulisi tehdä harjoituksia useita kertoja päivässä ensimmäiseen lääkärin kontrolliin asti. Suorittakaa liikkeet rauhallisesti, hengittäkää normaalisti. Rentoutukaa liikkeiden välillä. Välttäkää kipua. Selinmakuulla Koukistakaa ja suoristakaa nilkkaa reippaasti, 20 kertaa / tunti Selinmakuulla Vetäkää leikatun alaraajan polvi niin koukkuun kuin mahdollista. Jalka-pohja liukuu pitkin alustaa. Selinmakuulla, polvet koukussa, jalkapohjat alustalla. Jännittäkää pakarat yhteen ja nostakaa takamus alustalta. Pysykää ylhäällä hetki ja laskekaa takamus hitaasti alas. Toistakaa kertaa
6 6 Istuen Vetäkää nilkka koukkuun ja ojentakaa polvi suoraksi. Pitäkää jännitys viiteen laskien ja laskekaa jalka hitaasti rennoksi. Seisten Nostakaa leikattua alaraajaa eteen koukkuun. Toistakaa kertaa Seisokaa ylävartalo suorana. Jännittäkää pakarat ja viekää leikattu alaraaja suoraan taaksepäin. Älkää kallistako vartaloa eteenpäin.
7 7 Seisokaa ylävartalo suorana. Viekää jalka sivulle - takaviistoon - kantapää edellä (varpaat osoittavat eteenpäin) ja takaisin toisen jalan viereen. Älkää kallistako vartaloa tukeen päin. Istuen Nostakaa jalka irti lattiasta pitäen polvea koukussa. Palatkaa alkuasentoon. Vetäkää leikattu alaraaja koukkuun vatsan päälle käsillä auttaen. Painakaa toista jalkaa alustaa vasten. Pitäkää venytys 10 sekuntia rentoutukaa. Toistakaa 3 5 kertaa.
8 Kuukauden kuluttua leikkauksesta voitte tehostaa harjoituksia seuraavilla liikkeillä: 8 Istukaa lattialla, selkä suorana. Vetäkää leikattu alaraaja koukkuun lähelle vatsaa. Vetäkää käsillä polvea lähemmäksi rintakehää. Pitäkää venytys 10 sekuntia, rentouttakaa. Toistakaa venytys 3 5 kertaa. Päinmakuulla, lantio pöydän reunan yli. Nostakaa leikattu alaraaja ylös vaakatasoon asti, laskekaa hitaasti alas. SAIRAALAVAIHEEN JÄLKEEN Leikkausalueen tarkkailu kotona Kotiutumisen yhteydessä annettuja haavanhoito-ohjeita on tärkeä noudattaa. Haavalla olevat hakaset tai ompeleet poistetaan 2 viikon kuluttua leikkauksesta. Jos leikkaushaavassa esiintyy punoitusta, turvotusta tai vuotoa tai kotona on jatkuvaa kuumeilua tai jos leikkausalueella tuntuu äkillistä, pahenevaa kipua, ottakaa yhteyttä osastolle, jossa olitte hoidossa. Tekoniveltulehduksen ennaltaehkäisy Tekoniveliin voi tulla myöhemmin tulehdus muualta elimistöstä. Tämän takia tekonivelpotilaiden on hoidettava erityisellä huolella kaikki tulehdussairaudet, esimerkiksi ientulehdukset ja keuhkoihin tai virtsateihin liittyvät kuumeiset bakteeritulehdukset. Normaalit virusperäiset hengitystietulehdukset, esimerkiksi tavalliset flunssat eivät ole tulehdusriski lonkkaproteesin kannalta. Ilmoittakaa aina lääkärissä ja hammaslääkärissä käynnin yhteydessä tekonivelestä. Pienehköjenkin toimenpiteiden, kuten katetrointien, punktioiden ja hammashoitojen yhteydessä lyhyt antibioottihoito on useimmiten paikallaan (esimerkiksi kefaleksiini 500 mg, 1 tabletti neljä kertaa päivässä 3 päivän ajan). Seksuaalielämä ja raskaus Raskaus ja synnyttäminen on mahdollista tekonivelleikkauksen jälkeen. Seksuaalielämälle ei ajallisesti ole rajoituksia. Tekonivel ja metallinilmaisimet Metallinilmaisimet voivat harvoin reagoida tekoniveleen. Nykyisin todistusta tekonivelestä ei tarvita lentokentällä. Voitte kuitenkin halutessanne saada sairaalasta todistuksen, jonka voitte esittää tarvittaessa lentokenttien turva-tarkastuksessa.
9 9 Liikunta Pinnoitetekonivel kestää oletettavasti hyvin normaalia päivittäistä liikkumista. Alkuvaiheessa kuntoiluksi suositellaan kävelyä. Jos tilanne on jälkitarkastuksessa todettu hyväksi, voitte lisätä liikuntaa. Uinti, pyöräily ja kävely ovat erityisen suositeltavia sekä lihasten vahvistamiseksi että nivelen liikkuvuuden lisäämiseksi. Liikuntaharrastusten aloittamisesta Teidän on hyvä keskustella hoitavan lääkärin ja fysioterapeutin kanssa. TEKONIVELEN IRTOAMINEN Tekonivelen irtoamisriski kasvaa vähitellen, minkä takia potilaan on syytä varautua tulevaisuudessa uusintaleikkaukseen. Normaalisti irtoamisriski kasvaa 10 vuoden jälkeen. Irtoamisriskin takia leikatun lonkan seuranta on tärkeätä ja ajoissa todetun ja hoidetun, irtoamisen takia tehdyn uusintaleikkauksen tulos on yleensä hyvä. Irtoamisriskin takia nuorilla potilailla ensimmäistä tekonivelleikkausta pyritään siirtämään mahdollisimman pitkään. Sisällöstä vastaa TYKS 225 Piirroskuvat: Fysio Tools
Ohjeita lonkan pinnoiteproteesileikkaukseen tulevalle potilaalle
Lonkan tekonivelleikkaus Lonkan tekonivelleikkauksen yleisin syy on lonkan nivelrikko eli lonkan kuluma. Nivelrikko kehittyy tavallisesti ikääntymisen myötä ilman erityistä syytä. Perinnöllisillä tekijöillä